Dom Moskvy v Sofii

**Dom Moskvy v Sofii** (), známy aj ako **Staré ruské vyslanectvo** () je administratívna budova z druhej polovice 19. storočia, ktorá sa nachádza v meste Sofia v Sofijskej oblasti v juhozápadnom Bulharsku.

Budova má pridelený štatút kultúrnej pamiatky národného významu.

## Iné názvy
Budova bola známa aj ako **Ruské vyslanectvo** (), **Múzeum bulharsko-sovietskej družby** () **Ruské imperiálne diplomatické predstaviteľstvo** (), alebo **Ruský konzulát** ().

## Lokalita
Pohľad na východnú fasádu budovy|náhľad|vľavo
Dom Moskvy v Sofii sa nachádza v centrálnej časti mesta Sofia v rajóne Sredec na ulici „Rakovski“ (, doslova *Rakovského ulica*) č. 92.

## Dejiny
Ruské impérium bola prvá krajina, s ktorou Bulharské kniežatstvo nadviazalo po oslobodení v roku 1879 diplomatické styky a budova dnešného Domu Moskvy v Sofii bola prvou budovou v ktorej v Sofii sídlila ruská diplomatická misia. Základný kameň budovy bol položený 20. apríla 1880 a výstavba bola ukončená v roku 1882. Bola treťou budovou v Sofii, ktorá bola postavená po oslobodení Bulharska.

Budova slúžila ako sídlo ruského (a od roku 1917 sovietskeho) veľvyslanectva, a to do roku 1976, keď sa veľvyslanectvo presunulo do novej budovy v južnej časti Sofie. V roku 1978 bol budove udelený štatút kultúrnej pamiatky národného významu. V rokoch 19851986 bola budova sídlom Múzea bulharsko-sovietskej družby a od roku 1987 bola jednou z budov Bulharskej akadémie vied.

V roku 2003 budovu navštívil ruský prezident Vladimir Putin pri príležitosti výročia 125 rokov od oslobodenia Bulharska. Od roku 2005 v budove sídli moskovské kultúrno-obchodné centrum *Dom Moskvy v Sofii* (), ktorého ciele boli určené primátorom Moskvy 1. augusta 2003 a samotná organizácia bola registrovaná v Bulharsku 18. februára 2005. V Rusku je Dom Moskvy v Sofii registrovaný ako dcérska organizácia Moskovského centra pre medzinárodnú spoluprácu ().

## Charakteristika
Budova bola postavená na základe projektu, ktorý vypracoval ruský vojenský inžinier. Exteriér aj interiér budovy boli postavené v neoklasicistickom slohu.

Budova je postavená na pôdoryse v tvare písmena "L" a jej obidve krídla sú takmer totožné. Spojenie medzi krídlami je cez hlavný vchod a eliptickú halu. Budova je jednodielna, s horizontálnym členením a súvislou siluetovou líniou. Konštrukcia má nosné tehlové steny. Konštrukciu podlahy tvoria železné trámy a pevné podlahové prvky. Hlavné schodisko je mramorové s kovaným zábradlím, ktoré je bronzované a umelecky spracované. Stropy sú omietkové s bohatou polychrómovanou výzdobou. Súčasťou zaujímavého výtvarného riešenia v interiéri sú veľké nástenné zrkadlá s vyrezávanými bronzovými rámami a krby s dekoráciami.
 
## Štatút a dôvod pamiatkovej ochrany
Kategória: kultúrna pamiatka národného významu

Rok vyhlásenia: 1978

Dôvod pamiatkovej ochrany: architektonicko-staviteľská a historická hodnota budovy

## Galéria

HouseOfMoscowInSofia-Sofia01.jpg|pohľad na východné a severné krídlo budovy
HouseOfMoscowInSofia-Sofia04.jpg|pohľad na priečelie budovy medzi severným a východným krídlom s vchodom
HouseOfMoscowInSofia-Sofia06.jpg|pohľad na budovu z juhu
BASA-3K-7-328-12(2)-Views from New and Old Sofia.jpg|budova zachytená na dobovej fotografii zhotovenej v roku 1907
Е1 Buildings in Sofia.jpg|pamätná doska na budove


## Referencie

## Iné projekty

Kategória:Stavby v Sofii
Kategória:Administratívne budovy v Bulharsku
Kategória:Kultúrne pamiatky v Bulharsku
Kategória:Architektúra z 1882
Kategória:Neoklasicistické stavby v Bulharsku
Kategória:Organizácie založené v 2005